Masjid Alwi

Masjid Alwi ialah sebuah masjid di Jalan Baru Kangar - Alor Setar, Kangar, Perlis, Malaysia.

Nama
Masjid ini dinamakan selepas Raja Perlis ketika itu, Raja Syed Alwi Ibni Almarhum Tuan Syed Saffi Jamalullail. Nombor Daftar Jakim: MY-09-KGR-00039.

Sejarah
Usaha kutipan zakat fitrah dan derma Kerajaan Negeri Perlis serta derma dari pegwai-pegawai kerajaan yang beragama Islam dan saudagar-saudagar Islam untuk pembinaan masjid ini bermula semenjak tahun 1920-an lagi semasa pemerintahan Pegawai Penasihat British, Mr. M.C. Hay. Pembinaan masjid ini bermula pada tahun 1931 dan pada bulan Februari 1933 semasa pemerintahan Mr. O.E. Venables, masjid ini telah disiapkan. Dengan perbelanjaan pembinaan sebanyak RM64,684, masjid ini dibuka dengan rasminya pada 3 Syawal 1350 bersamaan 10 Februari 1932 oleh Raja Syed Alwi. Masjid ini telah diisytiharkan warisan negara pada tahun 1988 di bawah Akta Warisan Kebangsaan 2005.

Seni bina
Masjid ini dibina berkonsepkan seni bina Mughal klasik, iaitu pada bentuk kubah masjid ini. Ia mempunyai persamaan dengan Masjid Zahir di Kedah.

Galeri

Lihat juga
 Islam di Malaysia
 Senarai masjid di Perlis

Rujukan

Pautan luar

 Facebook - Masjid ALWI, Kangar
 Masjid Alwi 

Alwi
Penubuhan 1933 di Malaya British
Masjid disiapkan pada 1933